L 158/28
MT
Il-Ġurnal Uffiċjali tal-Unjoni Ewropea
13.6.2022
(8)
Il-Kanada nnotifikat lill-Kummissjoni dwar tifqigħa waħda ta’ influwenza tat-tjur b’patoġeniċità għolja fit-tjur li jinsabu fil-provinċja tal-British Columbia, il-Kanada, li ġiet ikkonfermata fl-10 ta’ Mejju 2022 minn analiżi tallaboratorju (RT-PCR).
(9)
Il-Kanada nnotifikat lill-Kummissjoni dwar żewġ tifqigħat ta’ influwenza tat-tjur b’patoġeniċità għolja fit-tjur: tifqigħa waħda fil-provinċja ta’ Alberta, il-Kanada, u tifqigħa oħra fil-provinċja ta’ Saskatchewan, il-Kanada, li t-tnejn ġew ikkonfermati fit-12 ta’ Mejju 2022 minn analiżi tal-laboratorju (RT-PCR).
(10)
Il-Kanada nnotifikat lill-Kummissjoni dwar tifqigħa waħda ta’ influwenza tat-tjur b’patoġeniċità għolja fit-tjur li jinsabu fil-provinċja ta’ Saskatchewan, il-Kanada, li ġiet ikkonfermata fit-13 ta’ Mejju 2022 minn analiżi tallaboratorju (RT-PCR).
(11)
Ir-Renju Unit innotifika lill-Kummissjoni dwar tifqigħa waħda ta’ influwenza tat-tjur b’patoġeniċità għolja fit-tjur li jinsabu fil-Gżira ta’ Whalsay, il-Gżejjer Shetland, l-Iskozja, ir-Renju Unit, li ġiet ikkonfermata fit-30 ta’ Mejju 2022 minn analiżi tal-laboratorju (RT-PCR).
(12)
L-Istati Uniti nnotifikaw lill-Kummissjoni dwar sitt tifqigħat ta’ influwenza tat-tjur b’patoġeniċità għolja fit-tjur: tliet tifqigħat fl-istat ta’ Idaho, l-Istati Uniti, tifqigħa waħda fl-istat ta’ New Jersey, l-Istati Uniti, tifqigħa oħra fl-istat ta’ Oregon, l-Istati Uniti, u tifqigħa oħra fl-istat ta’ Pennsylvania, l-Istati Uniti, li lkoll ġew ikkonfermati fis-17 ta’ Mejju 2022 minn analiżi tal-laboratorju (RT-PCR).
(13)
Barra minn hekk, l-Istati Uniti nnotifikaw ukoll lill-Kummissjoni dwar erba’ tifqigħat ta’ influwenza tat-tjur b’patoġeniċità għolja fit-tjur: żewġ tifqigħat fl-istat ta’ Idaho, l-Istati Uniti, tifqigħa oħra fl-istat ta’ Minnesota, l-Istati Uniti, u tifqigħa oħra fl-istat ta’ Pennsylvania, l-Istati Uniti, li lkoll ġew ikkonfermati fit-18 ta’ Mejju 2022 minn analiżi tal-laboratorju (RT-PCR).
(14)
Barra minn hekk, l-Istati Uniti nnotifikaw lill-Kummissjoni dwar żewġ tifqigħat ta’ influwenza tat-tjur b’patoġeniċità għolja fit-tjur: tifqigħa waħda fl-istat ta’ Idaho, l-Istati Uniti, u tifqigħa oħra fl-istat ta’ South Dakota, l-Istati Uniti, li t-tnejn ġew ikkonfermati fid-19 ta’ Mejju 2022 minn analiżi tal-laboratorju (RT-PCR).
(15)
Barra minn hekk, l-Istati Uniti nnotifikaw lill-Kummissjoni dwar tifqigħa ta’ influwenza tat-tjur b’patoġeniċità għolja fit-tjur.
It-tifqigħa tinsab fl-istat ta’ Minnesota, l-Istati Uniti, li ġiet ikkonfermata fil-21 ta’ Mejju 2022 minn analiżi tal-laboratorju (RT-PCR).
(16)
Barra minn hekk, l-Istati Uniti nnotifikaw lill-Kummissjoni dwar tifqigħa ta’ influwenza tat-tjur b’patoġeniċità għolja fit-tjur.
It-tifqigħa tinsab fl-istat ta’ Pennsylvania, l-Istati Uniti, li ġiet ikkonfermata fit-23 ta’ Mejju 2022 minn analiżi tal-laboratorju (RT-PCR).
(17)
L-awtoritajiet veterinarji tal-Kanada, tar-Renju Unit u tal-Istati Uniti stabbilew żona ta’ kontroll ta’ 10 km madwar l-istabbilimenti affettwati u implimentaw politika ta’ eradikazzjoni biex jikkontrollaw il-preżenza tal-influwenza tattjur b’patoġeniċità għolja u jillimitaw it-tixrid ta’ dik il-marda.
(18)
Il-Kanada, ir-Renju Unit u l-Istati Uniti ppreżentaw l-informazzjoni lill-Kummissjoni dwar is-sitwazzjoni epidemjoloġika fit-territorju tagħhom u l-miżuri li ħadu biex jevitaw li l-influwenza tat-tjur b’patoġeniċità għolja tkompli tinxtered.
Dik l-informazzjoni ġiet evalwata mill-Kummissjoni.
Abbażi ta’ dik l-evalwazzjoni, u biex jitħares l-istatus tas-saħħa tal-annimali fl-Unjoni, jenħtieġ li titwaqqaf l-awtorizzazzjoni għad-dħul fl-Unjoni ta’ kunsinni ta’ tjur, ta’ prodotti ġerminali tat-tjur, u ta’ laħam frisk mit-tjur u mill-għasafar tal-kaċċa miż-żoni bir-restrizzjonijiet stabbiliti mill-awtoritajiet veterinarji tal-Kanada, tar-Renju Unit u tal-Istati Uniti minħabba t-tifqigħat riċenti talinfluwenza tat-tjur b’patoġeniċità għolja.
(19)
Apparti dan, ir-Renju Unit ippreżenta informazzjoni aġġornata dwar is-sitwazzjoni epidemjoloġika fit-territorju tiegħu rigward għaxar tifqigħat tal-HPAI fl-istabbilimenti tat-tjur: tmien tifqigħat qrib Alford, East Lindsey, Lincolnshire, l-Ingilterra, ir-Renju Unit, li ġew ikkonfermati fil-11, it-12, it-13, l-14 u t-18 ta’ Diċembru 2021, tifqigħa waħda qrib Grimsby, North East Lincolnshire, Lincolnshire, l-Ingilterra, ir-Renju Unit, li ġiet ikkonfermata fil-21 ta’ Frar 2022 u tifqigħa waħda qrib Newtown, Montgomeryshire, Powys, Wales, ir-Renju Unit, li ġiet ikkonfermata fil-21 ta’ Frar 2022.
Ir-Renju Unit ippreżenta wkoll il-miżuri li ħa biex jevita aktar tixrid ta’ dik il-marda.
B’mod partikolari, wara dawn it-tifqigħat tal-HPAI, ir-Renju Unit implimenta politika ta’ eradikazzjoni biex jikkontrolla u jillimita t-tixrid ta’ dik il-marda.
Barra minn hekk, ir-Renju Unit temm il-miżuri tat-tindif u taddiżinfezzjoni meħtieġa wara l-implimentazzjoni tal-politika ta’ eradikazzjoni fl-istabbilimenti tat-tjur infettati fitterritorju tiegħu.